ΓΡΑΠΤΗ ΕΡΩΤΗΣΗ E-1714/99

υποβολή: Jonas Sjstedt (GUE/NGL) προς την Επιτροπή

(29 Σεπτεμβρίου 1999)

Θέμα: Ενίσχυση παραγωγών αυγών λόγω κλιματικών συνθηκών

Προκειμένου να αντισταθμίζονται τα μειονεκτήματα που δημιουργούν το κλίμα και οι μεγάλες αποστάσεις στη βόρεια Σουηδία, καταβάλλεται ειδική ενίσχυση στους εκεί παραγωγούς αυγών. Η ενίσχυση αυτή καταβάλλεται ανά πουλερικό. Η Ε.Ε. απαίτησε τη μείωση της ενίσχυσης για λόγους ανταγωνισμού. Είναι άραγε λογική η απαίτηση αυτή όταν ληφθείπόψη ότι η παραγωγή στην εν λόγω περιοχή είναι μικρότερη από την κατανάλωση;

Απάντηση του κ. Fischler εξ ονόματος της Επιτροπής

(9 Νοεμβρίου 1999)

Σύμφωνα με το άρθρο 142 της Πράξης Προσχώρησης, η Επιτροπή εξουσιοδότησε τη Σουηδία να χορηγήσει μακροπρόθεσμες εθνικές ενισχύσεις με σκοπό την εξασφάλιση της διατήρησης της γεωργικής δραστηριότητας σε συγκεκριμένες περιφέρειες που καλύπτουν τις γεωργικές περιοχές που βρίσκονται βορείως του 62ου παραλλήλου καθώς και ορισμένες παρακείμενες περιφέρειες που επηρεάστηκαν από συγκρίσιμες κλιματολογικές συνθήκες που κατέστησαν τη γεωργική δραστηριότητα ιδιαίτερα δύσκολη.

Οι ενισχύσεις αυτές πρέπει να χορηγηθούν ιδίως για τη διατήρηση παραδοσιακών μεθόδων πρωτογενούς παραγωγής και μεταποίησης, για τη διευκόλυνση της διάθεσης των προϊόντων αυτών και για την εξασφάλιση της προστασίας του περιβάλλοντος και τηςπαίθρου. Οι ενισχύσεις αυτές δεν πρέπει να οδηγήσουν σε αύξηση της παραγωγής (φυσικά όρια) ή του επιπέδου της συνολικήσ στήριξης (χρηματοδοτικά όρια) που καταγράφηκαν κατά τη διάρκεια μιας περιόδου αναφοράς πριν από την προσχώρηση.

Οι μακροπρόθεσμες εθνικές ενισχύσεις δεν εγκρίθηκαν βάσει των άρθρων 87 και 88 (πρώην άρθρα 92 και 93) της συνθήκης ΕΚ αλλά σύμφωνα με το άρθρο 142 της Πράξης Προσχώρησης.

Η Επιτροπή, με την απόφασή της αριθ. 97/557/ΕΚ της 17ης Ιουλίου 1997, για την τροποποίηση της απόφασης 96/228/ΕΚ για ένα καθεστώς μακροπρόθεσμης εθνικής ενίσχυσης για τη στήριξη των γεωργών στις βόρειες περιοχές της Σουηδίας(1), καθόρισε τις βόρειες περιοχές της Σουηδίας, την περίοδο αναφοράς που πρέπει να χρησιμοποιείται προκειμένου να εξασφαλισθεί ότι η ενίσχυση που δίνεται στις βόρειες περιοχές δεν οδηγεί σε αύξηση της παραγωγής ή του επιπέδου της συνολικής στήριξης και καθόρισε επίσης τη μορφή και το επίπεδο της ενίσχυσης καθώς και το επίπεδο της γεωργικής παραγωγής, της οποίας δεν πρέπει ναπάρξειπέρβαση χωρίς τη μείωση του επιπέδου της χορηγούμενης ενίσχυσης.

Η Σουηδία εφαρμόζει την απόφαση αυτή με την αποκαλούμενη επιδότηση Norrland, η οποία αποτελεί συνέχιση του καθεστώτος ενίσχυσης που ίσχυε πριν από την προσχώρηση. Βάσει του καθεστώτος αυτού, η ενίσχυση χορηγείται ανά αντικαθιστάμενη ωοτόκο όρνιθα. Έχει οριστεί ένα εθνικό όριο έτσι ώστε η ενίσχυση να χορηγείται μόνο πέραν των 1.000 αντικαθιστάμενων ορνίθων ετησίως.

Η απόφαση της Επιτροπής καθορίζει τα ανώτατα ποσοστά ενίσχυσης καθώς και τις ανώτατες επιτρεπόμενες ποσότητες παραγωγής, οι οποίες στηρίζονται στην περίοδο αναφοράς. Όταν η εθνική εφαρμογή ευθυγραμμίζεται με την απόφαση της Επιτροπής, η μοναδική δυνατή απαίτηση μείωσης προκύπτει στην περίπτωση πουπάρχειπέρβαση της συνολικής ποσότητας παραγωγής. Στην περίπτωση αυτή, το άρθρο 4 της απόφασης απαιτεί από τη Σουηδία να μειώσει τη χορηγούμενη ενίσχυση κατάναλογία κατά το επόμενο έτος.

Η βασική αρχή του άρθρου 142 είναι η διατήρηση της παραδοσιακής γεωργικής δραστηριότητας και όχι η αύξηση της παραγωγής με τη βοήθεια της ενίσχυσης.

(1) ΕΕ L 230 της 21.8.1997.